Diari Oficial de la Generalitat Valenciana


Sumari del DOGV 429, del 17-09-1986 (1986/807190)

RESOLUCIÓ de 30 de juny de 1986 de la Direcció General d'Ensenyaments Mitjàns, per la qual s'estableixen les normes que se seguiran en les reclamacions dels alumnes contra les qualificacions estimades incorrectes.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   429

Data del DOGV
:   17-09-1986

Secció del DOGV
:   ALTRES DISPOSICIONS

Número del document
:   1986/807190


Data del document
:   30-06-1986

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

Resolució de 30 de juny de 1986, de la Direcció General d'Ensenyaments Mitjans, per la qual s'estableixen les normes que se seguiran en les reclamacions dels alumnes contra les qualificacions estimades incorrectes.  
La Llei Orgànica 8/1985, de 3 de juliol, reguladora del Dret a l'Educació, en l'article 6.1.b) estableix el dret dels alumnes a la valoració de llur rendiment escolar d'acord amb criteris de plena objectivitat.   
Amb la finalitat de regular els criteris per a la tramitació de la reclamació contra qualificacions per part dels alumnes, aquesta Direcció General ha resolt:   
Primer. Objecte de les reclamacions.   
Els alumnes podran reclamar, tant contra la qualificació ordinària -derivada del procés d'avaluació continua i obtinguda al llarg del curs- com contra les qualificacions definitives obtingudes en juny i setembre. En el primer cas, les reclamacions es tramitaran a través del Tutor i seran resoltes pel professor corresponent. per a les qualificacions definitives de juny i setembre, tant del alumnes oficials i col·legiats -a través de les proves de suficiència-, com dels alumnes lliures, s'articula el procediment de reclamació següent. Els motius pels quals haurà d'admetre's la reclamació són de dues classes:   
a) Un mal plantejament de la prova.   
b) Inadequada aplicació a la prova, en ella mateixa o en relació amb la d'altres alumnes, dels criteris acordats per a l'avaluació i qualificació de les proves.   
Segon. Terminis i procediment.   
2.1. En els Centres de Batxillerat la reclamació l'efectuarà l'alumne, son pare o representant legal, mitjançant escrit adreçat al Director del Centre en què se n'al·leguen les raons. El termini de presentació serà, en el cas de les reclamacions de juny i setembre, de tres dies hàbils comptadors des de l'endemà de la publicació oficial de les qualificacions en el tauler d'anuncis del Centre.   
El Director del Centre enviarà la reclamació al Cap del Seminari Didàctic corresponent perquè, en sessió que tindrà lloc dins els tres dies que seguiran la recepció, qualifique la prova objecte de la reclamació amb la mitjana de les qualificacions atorgades pels membres del Seminari. De la mateixa manera qualificarà les proves dels alumnes sotmesos a la mateixa prova que pertoque, en el supòsit que la raó al·legada per l'alumne és la inadequada aplicació a la prova, amb relació amb la d'altres alumnes del mateix curs, dels criteris acordats per a l'avaluació i qualificació.   
El Cap del Seminari Didàctic elaborarà un informe en què consten les qualificacions individu als acordades pels membres del Seminari, la qualificació mitjana, els criteris d'elaboració i correcció de l'exercici d'acord amb la programació (Memòria Didàctica) pertinent, còpia de la memòria didàctica, còpia de la prova objecte de la reclamació, i còpia d'aquelles altres que s'escaigués.   
El Director del Centre informarà l'alumne de la qualificació atorgada pel Seminari Didàctic, com més aviat podrà.   
Si l'alumne no hi és d'acord, el Director del Centre li admetrà una nova reclamació escrita dins els tres dies hàbils següents a la notificació (que haurà de fer-se abans del 10 de juliol en el cas de les proves del mes de juny) i l'enviarà a la Inspecció de Batxillerat acompanyada amb la documentació aportada pel Seminari Didàctic; aquesta Direcció General en rebre tota la documentació informada per la Inspecció, resoldrà definitivament, per la via administrativa, amb els assessoraments que considere escaients   
2.2. En els Centres de Formació Professional, la reclamació l'efectuarà l'alumne, son pare o representant legal mitjançant escrit adreçat al Director del Centre en què se n'al·leguen les raons. El termini de presentació de la reclamació serà en el cas de les qualificacions definitives de juny i setembre, de tres dies hàbils comptadors des de l'endemà de la publicació oficial de les qualificacions en el tauler d'anuncis del Centre o del lliurament del butlletí de notes, en sessió convocada pel tutor.   
El Director enviarà la reclamació al Cap d'Estudis, que farà reunir tots els professors que ensenyen l'assignatura objecte de la reclamació, en el termini de tres dies hàbils a partir de la recepció, i la qualificarà amb la mitjana de les qualificacions atorgades pels professors assistents. de la mateixa manera qualificarà les proves del alumnes sotmesos a la mateixa prova, en el supòsit que la raó al·legada és la inadequada aplicació a la prova, amb relació amb la d'altres alumnes del mateix curs, dels criteris acordats per a l'avaluació i la qualificació d'aquestes. si només hi havia un pro fes sor de l'assignatura es reuniria els professors de l?àrea corresponent, i si és el cas, també els professors de l'Institut a que era adscrita la secció.   
El Cap d'Estudis o el Professor Delegat, elaborarà un informe en què consten les qualificacions individuals acordades pels professors reunits, la qualificació mitjana, els criteris d'elaboració i correcció de l'exercici d'acord amb la programació (Memòria Didàctica) pertinent, còpia de la memòria didàctica, còpia de la prova objecte de la reclamació, còpia de les altres si és el cas.   
El Director del Centre informarà l'alumne de la qualificació atorgada pels professors reunits, com més aviat podrà.   
Si l'alumne no hi és d'acord, el Director del Centre li admetrà una nova reclamació escrita dins els tres dies hàbils següents a la notificació (que haurà de fer-se abans del 10 de juliol en el cas de les proves del mes de juny) i l'enviarà a la coordinació de Formació Professional acompanyada amb la documentació aportada pel Cap d'Estudis; aquesta Direcció General en rebre tota la documentació informada per la coordinació, resoldrà definitivament, en via administrativa, amb els assessoraments que considere escaients.   
València, 30 de juny de 1986.- El Director General d'Ensenyaments Mitjans: Daniel Gozalbo i Bellés.